GLOBAL ขยายสาขาใหม่ดันกำไรปี 59 โตเกือบ 70% พร้อมปันผลเป็นหุ้น-เงินสด
GLOBAL ขยายสาขาใหม่ดันกำไรปี 59 โต 69.77% มาที่ 1.49 พันลบ. จากปีก่อนมีกำไร 880.59 ลบ. พร้อมปันผลเป็นหุ้น-เงินสด
21 ก.พ. 2560

บริษัท สยามโกลบอลเฮ้าส์ จำกัด (มหาชน) หรือ GLOBAL รายงานผลการดำเนินงานปี 59 สิ้นสุดวันที่ 31 ธ.ค.59 (รวมบริษัทย่อย) ดังนี้
 
ทั้งนี้ ผลการดำเนินงานในปี 59 ที่มีกำไรเพิ่มขึ้น สาเหตุหลักมาจากกลยุทธ์การเพิ่มสัดส่วนการขายสินค้า House brand และยอดขายที่เพิ่มขึ้นจากการเปิดสาขาใหม่ รวมถึงมีส่วนแบ่งจากเงินลงทุนในการร่วมค้าผ่านบริษัทโกลบอลเฮ้าส์ อินเตอร์เนชั่นแนล จำกัด
พร้อมประกาศจ่ายปันผลจากงวดดำเนินงานวันที่ 1 ม.ค.59 – 31 ธ.ค.59 เป็นหุ้นและเงินสด โดยจ่ายเป็นหุ้นปันผล 20 หุ้นเดิม ต่อ 1 หุ้นปันผล และจ่ายปันผลเป็นเงินสด 0.05 บาทต่อหุ้น พร้อมขึ้นเครื่องหมาย XD ไม่ได้รับสิทธิปันผลในวันที่ 16 มี.ค.60 และกำหนดจ่ายเงินปันผลวันที่ 19 พ.ค.60
นอกจากนี้ ที่ประชุมบริษัท (20 ก.พ.) มีมติอนุมัติให้เพิ่มทุนเพื่อรองรับการจ่ายหุ้นปันผล จำนวนรวมของหุ้นที่เพิ่มทุน 182,924,606 มูลค่าที่ตราไว้ (Par) 1.00 บาทต่อหุ้น